Likumprojekts

**Grozījumi likumā "Par valsts noslēpumu"**

Izdarīt likumā "Par valsts noslēpumu" (Latvijas Republikas Saeimas un Ministru Kabineta Ziņotājs, 1996, 22. nr.; 1997, 10. nr.; 1998, 1., 14. nr.; 1999, 8. nr.; 2000, 14. nr.; 2002, 2., 24. nr.; 2004, 2., 7., 13. nr.; 2005, 8. nr.; 2006, 12. nr.; 2007, 6., 9. nr.; 2008, 13. nr.; Latvijas Vēstnesis, 2009, 205. nr.; 2013, 25. nr.; 2014, 105. nr.) šādus grozījumus:

1. 9. pantā:

izteikt trešās daļas 3. punktu šādā redakcijā:

"3) kura:

a) sodīta par tīšu noziedzīgu nodarījumu vai par valsts noslēpuma izpaušanu aiz neuzmanības – neatkarīgi no sodāmības dzēšanas vai noņemšanas,

b) notiesāta par tīšu noziedzīgu nodarījumu vai par valsts noslēpuma izpaušanu aiz neuzmanības, atbrīvojot no soda, vai kriminālprocess pret to izbeigts uz nereabilitējoša pamata;";

izteikt trešās daļas 7. punktu šādā redakcijā:

"7) kurai konstatēti psihiski un uzvedības traucējumi, tai skaitā traucējumi alkohola, narkotisko, psihotropo vai toksisko vielu lietošanas dēļ, kas dod pamatu apšaubīt tās spēju ievērot valsts noslēpuma aizsardzības nosacījumus;";

papildināt pantu ar 3.2 daļu šādā redakcijā:

"(32) Ministru kabinets nosaka šā panta trešās daļas 7. punktā paredzētās medicīniskās pretindikācijas speciālās atļaujas izsniegšanai, kārtību, kādā persona tiek nosūtīta uz pārbaudi, kā tiek veiktas veselības pārbaudes, kā arī veselības pārbaudes komisijas darba organizāciju un apmaksas kārtību";

izteikt ceturto daļu šādā redakcijā:

"(4) Pamatojoties uz institūcijas, kas ir pārbaudes iniciators, priekšlikumu, vai pēc savas iniciatīvas valsts drošības iestādes vadītājs pēc pārbaudes izdarīšanas var atļaut pieeju valsts noslēpumam atsevišķām personām, kurām to ierobežo šā panta trešās daļas 3. punkta nosacījumi, ja nav izdarīts smags vai sevišķi smags noziegums – neatkarīgi no sodāmības dzēšanas vai noņemšanas."

2. 10. pantā:

izteikt otro daļu šādā redakcijā:

"(2) Personu pārbaudes termiņus nosaka Ministru kabinets. Personu pārbaudes procesa organizāciju, metodes, taktiku, līdzekļus un citus jautājumus, kas jāievēro personas pārbaudes procesā, pēc saskaņošanas ar ģenerālprokuroru nosaka Valsts drošības iestāžu padome.";

papildināt pantu ar 2.1, 2.2, 2.3, 2.4, 2.5 un 2.6 daļu šādā redakcijā:

"(21) Ja jāizvērtē pārbaudes laikā iegūta informācija, kas var būt par pamatu personai liegt pieeju valsts noslēpumam, valsts drošības iestāde nodrošina personas, kura pretendē uz pieeju valsts noslēpumam vai kurai ir izsniegta speciālā atļauja darbam ar valsts noslēpumu, uzklausīšanu.

(22) Valsts drošības iestāde saskaņā ar Paziņošanas likumu paziņo pārbaudāmajai personai un institūcijai, kas ir pārbaudes iniciators, laiku, kurā personai ir jāierodas uz uzklausīšanu. Valsts drošības iestāde uzklausīšanas laikā iepazīstina personu ar pārbaudes lietas kopsavilkumu, kurā norādīti iemesli, kādēļ personai var tikt liegta pieeja valsts noslēpumam. Pēc pārbaudāmās personas iepazīšanās ar pārbaudes lietas kopsavilkumu valsts drošības iestāde uzklausa pārbaudāmās personas paskaidrojumu par pārbaudes lietas kopsavilkumā minētajiem faktiem. Valsts drošības iestāde personas paskaidrojumu pievieno lietas materiāliem.

(23) Personai ir pienākums norādītajā laikā ierasties valsts drošības iestādē. Personas slimības vai citu attaisnojošu iemeslu dēļ valsts drošības iestāde var pārcelt personas uzklausīšanu uz citu laiku. Ja persona neierodas uz uzklausīšanu valsts drošības iestādes norādītajā laikā bez attaisnojoša iemesla, uzskatāms, ka tā atteikusies izmantot tiesības tikt uzklausītai attiecīgajā pārbaudes procesa stadijā.

(24) Valsts drošības iestāde ir tiesīga pabeigt pārbaudi un pieņemt lēmumu, neuzklausot personu, ja:

1) persona nav ieradusies uz uzklausīšanu valsts drošības iestādes norādītajā laikā bez attaisnojoša iemesla vai nav informējusi valsts drošības iestādi par nepieciešamību attaisnojoša iemesla dēļ mainīt tās norādīto uzklausīšanas laiku;

2) attaisnojoša iemesla dēļ persona atkārtoti nevar ierasties uz pārcelto uzklausīšanu valsts drošības iestādē, bet personas pārbaudē iegūtā informācija ir pietiekama, lai valsts drošības iestāde pieņemtu lēmumu;

3) valsts drošības interesēs nepieciešama personai izsniegtās speciālās atļaujas anulēšana nekavējoties.

(25) Ja tiek pieņemts lēmums liegt personai pieeju valsts noslēpumam, valsts drošības iestāde pēc lēmuma pieņemšanas rakstveidā informē personu par šāda lēmuma iemesliem saskaņā ar šā panta 2.6daļu.

(26) Valsts drošības iestāde informē pārbaudāmo personu par iemesliem, kuru dēļ tai var tikt liegta vai ir liegta pieeja valsts noslēpumam, neatklājot tādu informāciju, kas var:

1) kaitēt citas personas tiesībām vai tiesiskajām interesēm;

2) atklāt slepenos palīgus vai personas, kas konfidenciāli sniegušas palīdzību;

3) atklāt segorganizācijas vai citus maskēšanās līdzekļus;

4) atklāt valsts drošības iestāžu darba organizāciju, metodiku vai taktiku;

5) kaitēt izlūkošanas, pretizlūkošanas vai operatīvās darbības uzdevumu izpildei;

6) atklāt valsts noslēpuma aizsardzības līdzekļus vai paņēmienus;

7) kaitēt sadarbībai ar ārvalstu speciālajiem dienestiem, tiesībsargājošajām iestādēm vai organizācijām.";

papildināt pantu ar sesto un septīto daļu šādā redakcijā:

"(6) Valsts drošības iestāde personas pārbaudes ietvaros izvērtē tās atbilstību šā likuma prasībām, pārbaudot personas sniegto informāciju un, izvērtējot informāciju, kas par personu pieejama publiski vai iegūstama atbilstoši Valsts drošības iestāžu likumam un Operatīvās darbības likumam.

(7) Valsts drošības iestāde informē institūciju, kas ir pārbaudes iniciators, par personas pārbaudes rezultātā pieņemto lēmumu."

3. Izteikt 11. panta piekto daļu šādā redakcijā:

"(5) Lēmums par atteikumu izsniegt speciālo atļauju stājas spēkā tā pieņemšanas brīdī, un persona to var apstrīdēt un pārsūdzēt šā likuma 16. pantā paredzētajā kārtībā."

4. 13. pantā:

izteikt panta nosaukumu šādā redakcijā:

"**13. pants. Speciālās atļaujas anulēšana un kategoriju pazemināšana**";

izslēgt otrajā daļā vārdus "termiņa nepagarināšanai vai";

izteikt trešo daļu šādā redakcijā:

"(3) Lēmums par speciālās atļaujas anulēšanu vai kategorijas pazemināšanu stājas spēkā tā pieņemšanas brīdī, un persona to var apstrīdēt un pārsūdzēt šā likuma 16. pantā paredzētajā kārtībā. Ja lēmums par speciālās atļaujas anulēšanu vai kategorijas pazemināšanu tiek pieņemts, pamatojoties uz šā panta pirmās daļas 2.–4. punktā minētajiem apstākļiem, valsts drošības iestāde nodrošina šā likuma 10. panta 2.¹–2.6 daļā paredzēto personas informēšanu un uzklausīšanu.";

izteikt ceturto daļu šādā redakcijā:

"(4) Ja amatpersonai vai darbiniekam, pamatojoties uz šā panta pirmās daļas 2.–4. punktu, tiek anulēta speciālā atļauja, tas ir pietiekams pamats uzskatīt, ka šī persona neatbilst ieņemamam amatam (veicamajam darbam), kas saistīts ar valsts noslēpuma izmantošanu vai tā aizsardzību. Šāda persona pēc lēmuma pieņemšanas nekavējoties pārceļama darbā, kas nav saistīts ar valsts noslēpumu, vai, ja tas nav iespējams, nekavējoties atstādināma no amata pienākuma pildīšanas, saglabājot amata mēnešalgu un sociālās garantijas. Pēc galīgā lēmuma pieņemšanas šādu personu nekavējoties pārceļ darbā, kas nav saistīts ar valsts noslēpumu, vai, ja tas nav iespējams, ar to nekavējoties izbeidzamas darba (dienesta) attiecības. Persona, kurai ir pazemināta speciālās atļaujas kategorija, pārceļama atbilstošā darbā vai, ja tas nav iespējams, izbeidzamas darba (dienesta) attiecības ar to."

5. Papildināt likumu ar 13.1 pantu šādā redakcijā:

"**13.1 pants.** **Personas, kurai bijusi liegta pieeja valsts noslēpumam, atkārtota vērtēšana**

(1) Personai, kurai bijusi liegta pieeja valsts noslēpumam, un kurai saskaņā ar amata (dienesta) pienākumiem vai konkrētu darba (dienesta) uzdevumu ir nepieciešams veikt darbu, kas saistīts ar valsts noslēpuma izmantošanu vai tā aizsardzību, ir tiesības atkārtoti pretendēt uz speciālās atļaujas saņemšanu šajā pantā paredzētajā kārtībā.

(2) Ja iepriekš bijis pieņemts lēmums par speciālās atļaujas atteikumu vai anulēšanu, pieeja valsts noslēpumam var tikt vērtēta piecus gadus pēc:

1) Latvijas pilsonības atgūšanas, ja bijis piemērots šā likuma 9. panta trešās daļas 1. punkts;

2) rīcībspējas atjaunošanas, ja bijis piemērots šā likuma 9. panta trešās daļas 2. punkts;

3) lēmuma par speciālās atļaujas atteikumu vai anulēšanu spēkā stāšanās, ja bijis piemērots šā likuma 9. panta trešās daļas 6. vai 7. punkts vai 13. panta pirmās daļas 2., 3. vai 4. punkts.

(3) Ja iepriekš bijis pieņemts lēmums par speciālās atļaujas atteikumu vai anulēšanu, kura pamatā ir šā likuma 9. panta trešās daļas 3., 4. vai 5. punkts, turpmāk personai ir liegts saņemt speciālo atļauju, izņemot gadījumus, kad zudis pamats minētajos punktos paredzētā fakta konstatēšanai.

(4) Valsts drošības iestāde personas pārbaudi speciālās atļaujas izsniegšanai saskaņā ar šā panta otro un trešo daļu uzsāk pēc institūcijas, kas ir pārbaudes iniciators, priekšlikuma."

6. Papildināt likumu ar 16. un 17. pantu šādā redakcijā:

"**16. pants. Lēmuma par speciālās atļaujas atteikumu, anulēšanuvai kategorijas pazemināšanu apstrīdēšanas un pārsūdzēšanas kārtība**

(1) Lēmumu par speciālās atļaujas atteikumu, anulēšanu vai kategorijas pazemināšanu persona var apstrīdēt ģenerālprokuroram 14 dienu laikā no tā paziņošanas dienas.

(2) Ģenerālprokurora lēmumu 14 dienu laikā no tā paziņošanas dienas persona var pārsūdzēt Administratīvajā apgabaltiesā. Lēmuma apstrīdēšana un pārsūdzēšana neaptur tā darbību. Lēmuma darbība nav apturama arī pēc personas lūguma.

(3) Šā panta pirmajā un otrajā daļā paredzēto lēmumu apstrīdēšanas un pārsūdzības procesā tiek ievērotas Administratīvā procesa likuma normas, ciktāl šis likums nenosaka citu kārtību.

**17. pants. Pieteikumu izskatīšana tiesā**

(1) Administratīvā apgabaltiesa lietu, kas ierosināta, pamatojoties uz pieteikumu par šā likuma 16. panta otrajā daļā minēto lēmumu, izskata divu mēnešu laikā no dienas, kad pieņemts lēmums par pieteikuma pieņemšanu un lietas ierosināšanu.

(2) Tiesa lietu izskata kā pirmās instances tiesa. Lietu izskata koleģiāli triju tiesnešu sastāvā.

(3) Tiesa pārbauda, vai pārsūdzētais lēmums ir tiesisks.

(4) Tiesa ņem vērā visu pamatojumu, kam ir valsts noslēpuma statuss, neatkarīgi no tā, vai tas ietverts 16. panta otrajā daļā noteiktajā lēmumā.

(5) Personai izpaužamo valsts noslēpumu saturošas informācijas apjomu nosaka valsts drošības iestāde, ievērojot šā likuma 10. panta 2.6 daļu. Ja šādas informācijas izpaušana personai ir liegta, valsts noslēpumu saturošo informāciju pārbauda un izvērtē tikai tiesa. Tādā gadījumā tiesa nolēmumā norāda, ka informācija ir izvērtēta.

(6) Tiesas nolēmums nav pārsūdzams un stājas spēkā tā pasludināšanas brīdī. Tas nosūtāms izpildei valsts drošība iestādei."

7. Papildināt pārejas noteikumus ar 5., 6., 7., 8., 9.,10. un 11. punktu šādā redakcijā:

"5. Lemjot par speciālās atļaujas, kas izsniegta līdz 2018. gada 1. jūlijam, anulēšanu vai kategorijas pazemināšanu, tiek piemērota šā likuma 9. panta trešās daļas 3. punkta redakcija, kas bija spēkā līdz 2018. gada 1. jūlijam.

6. Personas, kurai pirms 2018. gada 1. jūlija bijusi liegta pieeja valsts noslēpumam, atkārtotu vērtēšanu saskaņā ar šā likuma 13.1 panta nosacījumiem iestāde var iniciēt un pārbaudi uzsākt pēc 2022. gada 10. februāra.

7. Satversmes aizsardzības birojs pēc 2018. gada 1. jūlija pabeidz izskatīt tā lietvedībā esošās lietas par pārsūdzētajiem lēmumiem par speciālās atļaujas atteikumu, anulēšanu, termiņa nepagarināšanu vai kategorijas pazemināšanu. Satversmes aizsardzības biroja direktora lēmumu 14 dienu laikā no tā paziņošanas dienas persona var pārsūdzēt tiesā saskaņā ar šā likuma 16. panta otro daļu.

8. Ģenerālprokurora lēmumu, kas līdz 2018. gada 1. jūlijam pieņemts saskaņā ar šā likuma 11. panta piekto daļu, persona 14 dienu laikā no tā paziņošanas dienas var pārsūdzēt tiesā saskaņā ar šā likuma 16. panta otro daļu.

9. Tiesa lietās, kas atbilstoši šā likuma 17. panta pirmajai daļai ierosinātas līdz 2018. gada 31. decembrim, nolēmumu pieņem viena gada laikā no dienas, kad pieņemts lēmums par pieteikuma pieņemšanu un lietas ierosināšanu.

10. Ministru kabinets izdod šā likuma 9. panta 3.2 daļā paredzētos noteikumus līdz 2018. gada 31. decembrim. Līdz minēto noteikumu izdošanai psihiskos traucējumus, alkohola, narkotisko, psihotropo vai toksisko vielu atkarību vai uzvedības traucējumus, kas dod pamatu apšaubīt personas spēju ievērot valsts noslēpuma aizsardzības nosacījumus, konstatē tādā pašā kārtībā, kas tika piemērota līdz šā likuma 9. panta 3.2 daļas spēkā stāšanās brīdim.

11. Ministru kabinets izdod šā likuma 10. panta otrajā daļā paredzētos noteikumus līdz 2018. gada 31. decembrim."

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs